POSTALA SAM UČENICA ŠKOLE NA DALJINU

Bio je petak i bila sam jako sretna zbog vikenda. Zadnji sat imala sam latinski jezik i tad je sve počelo. Čula sam da svi pričaju o školi na daljinu, ali sam mislila da to nije istina. Nisam mogla ni zamisliti kako bi to izgledalo. Priznajem da mi nije bilo svejedno.

U subotu sam sve već znala i shvatila sam da nije bila šala. Razrednica nam je javila da roditelji u nedjelju dođu preuzeti tablete. Moj tata je otišao po tablet i zatim smo se prijavili na yammer. U ponedjeljak i utorak nastavu smo gledali na televiziji i to mi nije bilo baš zabavno, ali u srijedu smo počeli pratiti nastavu na tabletima i to mi se svidjelo. Svidio mi se način na koji radimo i komuniciramo. Zatim je došlo vrijeme za neobične proljetne praznike. Nakon praznika ponovno je počela škola na daljinu. Tada sam saznala da ćemo pisati testove i usmeno odgovarati. Malo sam se uplašila i pomislila sam kako ću ja to. Onda sam shvatila da to nije ništa strašno jer svaki zadatak izvršim najbolje što znam.

Nadam se da će ovo brzo proći jer mi nedostaju prijatelji i nastavnici. Nisam mogla ni zamisliti koliko mi znače do sada kada smo tako blizu, a tako daleko. Mislim da još uvijek nisam svjesna ove situacije. Ujutro se probudim zbunjena jer pomislim da sam zaspala i da kasnim u školu, a zabavno je što u školu na daljinu ne možeš kasniti.

LUCIJA KESIĆ, 5. a